**Fundargerð aðalstjórnar Íþróttafélagsins Gróttu**

**7.sept 2015**

**Mættir:**
Elín Smáradóttir –formaður Erla Kristín Árnadóttir- kraftlyftingadeild

Ragnar Rafnsson – gjaldkeri Sigurður Örn Jónsson -fimleikadeild

Hreinn Októ Karlsson – ritari Arnar Þorkelsson– handknattleiksdeild

Sigrún Hallgrímsdóttir- boðaði forföll Magnús Gunnarsson – knattspyrnudeild.

Arnar Rafn Birgisson -meðstjórnandi Kári Garðarsson - íþróttastjóri Gróttu

Kristinn Þorvaldsson-varamaður Kristín Finnbogadóttir – framkvæmdarstjóri Gróttu

Pétur Blöndal-varamaður

**Dagskrá:**

**1. Kári boðinn velkominn.**

**2. Yfirlit deilda**

**3. Stækkun á íþróttamiðstöð**

**4. Staða fjármála.**

**5. Stefnumótun, undirbúiningur og framkvæmd.**

**6. Ásta kvödd.**

**7. Önnur mál.**

Fundur settur af formanni.

1. **Kári boðinn velkominn.**

Nýr starfsmaður hjá Gróttu Kári Garðarsson, íþróttastjóri félagsins, boðinn velkominn á sinn fyrsta fund.

1. **Yfirlit deilda.**

**Fimleikadeild.**

Sigurður Örn sagði frá að fimleikadeild sé búin að vera í miklu og erfiðu sambandi við Útlendingastofnun. Gekk erfiðlega að fá upplýsingar hjá þeim vegna rússnesks þjálfara, gekk ekkert að fá atvinnuleyfi. Fimleikadeild fékk að lokum afsökunarbeiðni frá Útlendingastofnun og á málið að vera komið í góðan farveg. Búið er að ráða þjálfara fyrir meistaraflokkana frá Hvíta Rússlandi sem kemur vonandi í nóvember. Verður púsl að manna alla hópa fram í nóvember. Búið er að ráða nýjan starfsmann hjá fimleikadeild Ólöfu Línberg Kristjánsdóttur íþróttafræðing. Búið er að gera samning beint við innflytjanda á magnesíum og lækka kostnað úr 500 kr pr kubb niður í 175 kr. Allt í þokkalegu standi hjá fimleikadeild.

**Kraftlyftingadeild.**

Ekki mikið gerst frá síðasta fundi hjá Kraftlyftingafólki. Fyrsta mót vetrarins verður 19. sept. og er það Íslandsmeistaramót í réttstöðulyftu. Búið er að stofna unglingaráð hjá deildinni. Ragnhildur Steinunn dagsskrárgerðarkona hefur fylgt Fanneyju Hauksdóttur eftir undanfarið ár og munum við sjá afraksturinn í Ísfólkinu seinna í haust, Erla Kristín hélt jafnvel í október.

**Handknattleiksdeild.**

Allt að fara af stað í handboltanum. Fyrsti leikur er meistaranna meistana sem kvennalið Gróttu spilar við Val 8.sept.(Sá leikur vannst 27-19) Jóakim Þór Gunnarsson tekinn til starfa hjá deildinni og sér hann um daglega rekstur. Búið er að landa nokkrum styrktarsamningum. Von er á fleirum á næstunni. Leikmenn meistaraflokkanna gengu í hús og seldu árskort á heimaleiki Gróttu í vetur. Unglingadeildin komin á fullt. Aron Dagur Pálsson fékk blómvönd við heimkomuna eftir að hann fékk brons með félögum sínum í U 19 liðinu.

**Knattspyrnudeild.**

Lítið að frétta hjá þeim nema að Grótta er í fallbaráttu í 1.deildinni hjá karlaliðinu, en allt getur gerst ennþá. Verið er að skipuleggja unglingastarfið fyrir veturinn. Tveir þjálfarar frá Gróttu þeir Magnús Örn Helgason og Bjarki Már Ólafsson munu fara til Svíþjóðar og taka með sér 2 leikmenn 2.flokks til að kynna sér afreksþjálfun. Rætt var að knattspyrnudeildina vantaði starfmann til að sjá um að setja fréttir inn á heimsíðu/facebook og auglýsa leiki o.fl.

1. **Stækkun á íþróttamiðstöð.**

Staða? Bærinn ætlar að taka afstöðu í haust hvað gera skal. Jákvæð viðbrögð frá bænum. Málið verður tekið upp á fundi formanns Gróttu með formanni ÍTS seinna í vikunni.

1. **Staða fjármála**

Staðan er góð að sögn Gittu. Hún mun senda á allar deildir upplýsingarnar og eiga deildirnar að gera athugasemdir ef þurfa þykir. Ragnar gjaldkeri mun útbúa template fyrir deildirnar fyrir deildir svo að þær verði eins hjá öllum deildum. Skorað var á gjaldkera að vera grimman við deildirnar að skila á réttu formi.

1. **Stefnumótun, undirbúiningur og framkvæmd.**

Kári Garðarsson mun sjá um að undirbúa og stýra stefnumótunardeginum sem verður haldinn 26. sept. í knattspyrnuhúsin Gróttu. Arnar Þ spurði hverjir ættu að mæta ? Rætt var um að stjórnir og jafnvel þjálfarar ættu að mæta og auglýsa ætti úti í bæjarfélaginu. Kári mun senda út könnun á alla sem tengjast Gróttu til þess að fá eitthvað til að byrja með. Nota á líka stefnuna frá 2008 og gögn frá stefnumótunarvinnu Seltjarnarnesbæjar. Kári hefur verið í sambandi við marga aðila sem hafa verið í svona vinnu til að fá hugmyndir hvernig sé best að vinna þetta.

Mun Kári senda út seinna í vetur viðhorfskönnun.

1. **Ásta kvödd.**

Formaður Gróttu færði Ástu Sigvaldadóttur blómvönd og gjöf og þakkaði henni fyrir vel unnin störf. Ásta þakkaði fyrir sig en sagði einnig að hún vær ekkert hætt að hafa afskipti af Gróttu, mætti alltaf hóa í hana.

1. **Önnur mál.**

-Gitta sagði að tölvumálin væru ekki komin í lag. Erfiðlega gengur að senda póst frá skrifstofu. Þeir fara en skila sér ekki. Það er líka verðið að uppfæra Nóra kerfið og hefur það líka skapað vandamál. Arnar B mun skoða tölvumálin .

- Búið er fá aðila í hverri deild til að setja inn fréttir á heimasíðu og mun Kári títtnefndur vera yfirmaður heimasíðu.

-Arnar Þ kvaddi sér hljóðs og vildi ræða afslátt á æfingagjöldum barna stjórnamanna í Gróttu. Engar formlegar reglur eru til um þetta. Arnari Þ fannst að börn stjórnarmanna ættu að fá aflsátt innan sinnar deildar en ekki á milli deilda. Ákveðið var að innan hverrar deildar færi fram umræða hjá stjórn um fyrirkomulagið á þessu. Taka á þetta upp aftur á næsta fundi.

-Magnús frá knattspyrnudeild sagði að staðgreiðsluafslátturinn sem er 10% á æfingagjöldunum væri of hár og það þyrfti að skoða það fyrir næsta haust. Halda ætti í systkinaafsláttinn.

Fundi slitið kl 21:29.

Áfram Grótta.